Gratis testamente, dekking vir staatgesondheidsorgwerkersArgieffoto (Foto; DarkoStojanovic, Pixabay) Die testament en boedelberedderingsmaatskappy Capital Legacy bied gratis testamentkonsultasies en dekking van R250 000 vir die regskostes verbonde aan afsterwe aan alle staatgesondheidsorgwerkers in Suid Afrika. “As deel van ons poging om ons land en sy mense te ondersteun gedurende hierdie krisis, het ons gekyk na wat ons die beste doen en hoe ons dit kan gebruik om te help,” sê Alex Simeonides, Uitvoerende Hoof Direkteur van Capital Legacy. “Dokters, verpleegsters en ander gesondheidsorgwerkers is aan die voorpunt in die geveg teen Covid-19 en hierdie is een manier wat ons glo ons ŉ verskil sal kan maak gedurende hierdie tyd van onsekerheid.” Dit is noodsaaklik dat gesondheidsorgwerkers kan verseker dat hulle finansiële sake in orde is terwyl hulle in potensiële hoërisiko-omstandighede werk. Baie gesondheidsorgwerkers staar daagliks die dood in die oë. Die las van hoe hierdie pandemie hulle families moontlik kan affekteer as die onverwagte sou gebeur is nie een waaroor hulle moet bekommer gedurende hierdie tydperk nie. Simeonides het genoem dat daar ŉ beduidende toename is in die getal persone wat hulle testamente wil laat optrek sedert die pandemie wêreldwyd uitgebreek het. Om hierdie aanvraag tegemoet te kom terwyl hulle die reëls van die afsonderingsperiode toepas, het die maatskappy sy proses aangepas sodat kliënte hulle testamente telefonies kan laat opstel. ŉ Testament kan leiding gee ten opsigte van wie jou minderjarige kinders se voog sal wees asook wat met jou bates (huis, voertuig, beleggings en besparing) sal gebeur. Dit verseker ook dat jy die onverwagte finansiële las wat jou geliefdes sal moet dra, in ag neem,” voeg hy by. “Mense hou nie daarvan om oor die dood te praat nie, maar ŉ testament is een van die beste maniere om jou familie te beskerm teen onsekerheid sou jy sterwe. Ons wil ook verseker dat die familielede van die staatgesondheidsorgwerkers nie agtergelaat word met ŉ berg van skuld vir die boedelbereddering nie, daarom het ons die R250 000-dekking ingestel wat die boedel vrywaar tot dié bedrag teen eksekuteursfooie, transportkostes en testamentêretrustfooie. Minder as ŉ kwart van Suid-Afrikaners het ŉ geldige testament, wat beteken die families van meer as 75% van Suid-Afrikaners sal onsekerheid in die oë staar sou enigiets met hulle gebeur. Dit is ons verbintenis om meer Suid-Afrikaners by te staan om hierdie belangrike dokument op te stel. Veral ons gewaardeerde staatgesondheidsorgwerkers,” sê Simeonides. As jy nie ŉ testament in plek het nie, of vir ’n geruime tyd nie wysigings op jou testament aangebring het nie, kan jy as staatgesondheidsorgwerker van hierdie aanbod gebruik maak en deur Capital Legacy, een van Suid-Afrika se grootste testamente- en boedelbeplanningsverskaffers, hulp kry! Stuur jou besonderhede per e-pos aan [email protected] om verdere inligting te kry. As jy nie ŉ staatgesondheidswerker is nie, maar graag jou testament wil laat optrek of wysigings op jou testament wil aanbring, kan jy Capital Legacy kontak deur jou besonderhede hieronder te voltooi sodat ons kan seker maak dat jy nie verder hierdie belangrike taak uitstel nie. Die vorm is gesluit.